钦定古今图书集成/明伦汇编/氏族典/第058卷 > 徐道明
## 钦定古今图书集成/明伦汇编/氏族典/第058卷 > 徐道明

按《宋史徐道明传》：道明，常州天庆观道士也，为管辖，
赐紫。德祐元年，北兵围城，道明谒郡守姚訔，訔曰：“死
守而已。明道亟还，慨然告其徒曰：‘姚公誓与城俱亡，
吾属亦不失为义士’。”乃取观之文籍置石函，藏坎中。
兵屠城，道明危坐，焫香读《老子》书。兵使之拜，不顾；以
兵胁之，不为动，遂死焉。